Ryūnosuke Akutagawa

Ryūnosuke Akutagawa (芥川 龍之介, Akutagawa Ryūnosuke, Tokyo 1 de martio 1892 – Tokyo 24 de julio 1927) era un scriptor japonese del periodo Taishō in Japon. Ille es considerate como le "Patre del novella japonese" e le plus prestigiose premio litterari de Japon, le Premio Akutagawa, porta su nomine. Ille se suicidava al etate de 35 annos per un injection fatal de veronal.

Ryūnosuke Akutagawa nasceva in le districto Kyōbashi de Tokyo, le tertie infante e unic filio del patre Toshizō Niihara e matre Fuku Niihara (previe nomine Akutagawa). Ille recipeva le nomine "Ryūnosuke" ("Filio [de] Dracon") nam ille nasceva in le Anno del Dracon, in le Mense del Dracon, al Die del Dracon e al Hora del Dracon. Su matre deveniva demente pauc tempore post su nascentia, e ille era adoptate per su avunculo materne, Akutagawa Dōshō, ab qui ille recipeva le nomine de familia Akutagawa. Ille era interessate in litteratura chinese classic ab un etate precoce, e etiam in le obras de Mori Ōgai e Natsume Sōseki.

Categoria:Gente japonese
Categoria:Scriptores